CELEX: 62014TN0742
Language: sk
Date: 2014-11-03 00:00:00
Title: Vec T-742/14: Žaloba podaná 3. novembra 2014 – Alpha Calcit/ÚHVT – Materis Paints Italia (CALCILITE)

22.12.2014   
            
            
               SK
            
            
               Úradný vestník Európskej únie
            
            
               C 462/29
            
         Žaloba podaná 3. novembra 2014 – Alpha Calcit/ÚHVT – Materis Paints Italia (CALCILITE)
   (Vec T-742/14)
   (2014/C 462/42)
   Jazyk, v ktorom bola podaná žaloba: angličtina
   
      Účastníci konania
   
   
      Žalobkyňa: Alpha Calcit Füllstoffgesellschaft mbH (Kolín, Nemecko) (v zastúpení: F. Hauck, advokát)
   
      Žalovaný: Úrad pre harmonizáciu vnútorného trhu (ochranné známky a vzory) (ÚHVT)
   
      Ďalší účastník konania pred odvolacím senátom: Materis Paints Italia SpA (Novate Milanese, Taliansko)
   
      Údaje týkajúce sa konania pred ÚHVT
   
   
      Majiteľ spornej ochrannej známky: ďalší účastník konania pred odvolacím senátom.
   
      Dotknutá sporná ochranná známka: obrazová ochranná známka Spoločenstva „CALCILITE“ – ochranná známka Spoločenstva č. 5 0 74  745.
   
      Konanie pred ÚHVT: konanie o vyhlásení neplatnosti.
   
      Napadnuté rozhodnutie: rozhodnutie štvrtého odvolacieho senátu ÚHVT zo 4. septembra 2014 vo veci R 753/2013-4.
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil napadnuté rozhodnutie v rozsahu týkajúcom sa nasledovných tovarov: Farby, fermeže, laky; Ochranné prostriedky proti hrdzi a poškodeniu dreva; Farbivá; Moridlá; Prírodné živice v surovom stave (trieda 2); Omietky (trieda 19),
            
         
               —
            
            
               zaviazal ÚHVT na náhradu trov konania.
            
         
      Uvádzaný žalobný dôvod
   
   
               —
            
            
               porušenie článku 53 ods. 1 písm. a) a článku 8 ods. 1 písm. b) nariadenia č. 207/2009.